Tsjerke fan Zweeloo

De tsjerke fan Zweeloo is in tsjerkegebou fan 'e herfoarme gemeente fan it Drintske doarp Zweeloo yn 'e gemeente Coevorden. It waard boud yn 'e twadde helte fan 'e trettjinde iuw. 

 Skiednis 
De tsjerke waard boud op it fûnemint fan in houten tsjerkje út de tolfde iuw. It gebou lit de skaaimerken sjen fan it oergongstiidrek tusken de romaanske en goatyske boustyl. De tsjerke stiet oan de súdeastkant fan it doarp Zweeloo oan de râne fan 'e beboude kom. De tsjerke soe, faaks fanwegen it besit fan de fjirtjinde iuwske Marijeklok, dy't yn 'e dakruter hinget, oan Marije wijd wêze kinne.Karstkarel, Peter Alle middeleeuwse kerken: Van Harlingen tot Wilhelmshaven (2007) Leeuwarden/Groningen, Utjouwerij Noordboek, ISBN 978 9033005589 In oare lêzing is dat de oarspronklike liedklok yn 1672 stellen wêze soe troch de Múnsterske biskop Bernhard von Galen en hjoed-de-dei hingje soe yn it Dútske Wesuwe (boarne: Encyclopedie Drenthe) Oan de krektens fan dy lêste lêzing wurdt lykwols twifele (sjoch Drintske tsjerkeklokken yn Dútske raankûpen). It ferhaal fan it stellen fan de klok stiet ek op spannen foet mei de útlis fan Karstkarel, dy wiist op de mooglikheid fan in wijing fan de tsjerke oan Marije fanwegen de oanwêzigens fan de 14e-iuwske Marijeklok yn de toer (Karstkarel 2007:661). Op de klok stiet de tekst: "UTILIS.AD.VARIA.FUNGOR.VOCOR.CLCD.MARIA", troch Warmolts oersetten as: "ik doch tsjinst by ferskate gelegenheden, men hat my yn 1500 Marije neamd".Belonje, J. en J. Westra van Holthe Genealogische en heraldische gedenkwaardigheden in en uit de kerken der provincie Drenthe, side. 173, útjouwerij. Van Gorcum, Assen. 1937Biesheuvel Schiffer, Mr. W. L. van den De kerk te Zweeloo yn Nieuwe Drentsche Volksalmanak 1892, side 140 oant en mei 151Belonje en Bieheuvel Schiffer koene it skrift net alhiel ûntsiferje. Warmolts, dy't oer technysk better fotomateriaal beskikke koe, neamt al de folsleine tekst (boarne Warmolts 2002:4) De klok bleau yn de Twadde Wrâldkriich, om syn grutte histoaryske wearde, besparre.Luning, H.M. Drentse kerkklokken in Duitse smeltkroezen yn Nieuwe Drentse Volksalmanak 2008, side 76 De ruten binne spitsbôge-eftich mei romanogoatyske skaaimerken, mar net allegear oarspronklik. Yn 1929 en 1930 waard de tsjerke alhiel restaurearre, dêr't der nije finsters oan taheake waarden.

Yn it ynterieur binne guon eleminten dy't opfalle: it romaanske doopfont fan Bentheimer sânstien út de trettjinde iuw, de goatyske wijwetterbak út de fyftjinde iuw en de preekstoel mei houtsnijwurk út 1709. It doopfont waard nei de reformaasje út de tsjerke weihelle en waard doe brûkt as drinktrôch foar fee en as slypstien foar knyften. It Drintsk Museum hat it doopfont werom fûn en dêrnei werom setten yn de tsjerke fan Zweeloo. It museum hat noch hieltyd in âlde kollektebus út de santjinde iuw, dy't fan de tsjerke fan Zweeloo komt. Dy kollektebus waard om 1892 hinne troch de tsjerkfâden ôfstien oan it museum op fersyk fan it doetiidske bestjoerslid Van den Biesheuvel Schiffer.

It oargel waard yn 1904 makke troch oargelbouwer Jan Proper en yn 2006 restaurearre.

 Nijsgjirrich 
Op it tsjerkhôf om de tsjerke hinne leit de skriuwer en dûmny Alexander Lodewijk Lesturgeon begroeven. Hy wie ien fan de trije podagristen en stie oan de widze fan de Drintske literatuer. Lesturgeon wie fan 1864 oant syn ferstjerren yn 1878 dûmny fan Zweeloo.

Doe't Vincent van Gogh yn Drinte útfanhûs wie, makke er in skets fan de tsjerke.

 Galery 

 Keppeling om utens 
 Tsjerke fan Zweeloo

Zweeloo
Zweeloo
Kategory:Bouwurk út de 13e iuw